22/07/2011 | Administración LocalMunicipal
Cee
Delegación de funcións do alcalde na Xunta de Goberno Local

DON PABLO MARIA RAICH PAPASSEIT, o 11 de xullo de 2011. Celebradas as eleccións locais que tiveron lugar o pasado día 22 de maio de 2011, e constituído o novo Concello con data 11 de xuño de 2011, resulta necesario proceder ao establecemento da nova organización municipal, en particular, a delegacións de funcións da Xunta de Goberno local, en exercicio da potestade de autoorganización que o artigo 4.1. a) da Lei 7/1985, do 2 de abril, Reguladora das Bases de Réxime Local, na nova redacción dada á mesma pola Lei 11/1999, do 21 de abril, recoñece esta entidade. Considerando que de conformidade co disposto polos artigos 20.1. b) e 23 da citada Lei, en concordancia coas previsións da lexislación autonómica de réxime local contidas no art.65 da Lei 5/97, do 22 de xullo, de Réxime Local de Galicia, e 41.3, 43.2 e 52 do Regulamento de organización, funcionamento e réxime xurídico das entidades locais aprobado polo Real Decreto 2568/86, de 28 de novembro, neste municipio é obrigatoria a constitución da Comisión de Goberno por ter unha poboación de dereito superior a 5.000 habitantes e tendo en conta o artigo 21.3 da Lei reguladora das bases de réxime local 7/1985, de 2 de abril, En uso das atribucións que me confire a citada lexislación, por medio da presente RESOLVO: PRIMEIRO.–A Xunta de Goberno Local, da que a competencia básica é prestar asistencia e asesoramento a esta Alcaldía no exercicio das suas atribucións, terá por delegación da Alcaldía, as competencias seguintes: • Concesión de licenzas de obra sempre que estén vinculadas a licenza de actividade e apertura de establecementos comerciais, industriais, mercantís ou de calquera outra índole, salvo que as leis sectoriais o atribuian ao Pleno. • Concesión de licenzas de apertura de establecementos comerciais, industriais, mercantís ou de calquera outra índole, salvo que a Leis sectoriais o atribuian ao pleno. • Concesión de licenzas de obra menor, entendendo por tales as establecidas no artigo 195 da LOUGA modificada por Lei 2/2010 de 25 de marzo: “Aquelas obras e instalación de técnica semple e escasa entidade constructiva e exonómica que non supoñan alteración do volumen, do uso, das instalación e servizos de uso común ou do número de vivendas e locais, nin afecten o diseño exterior, a cimentación, a estructura ou as condicións de habitabilidade ou seguridade dos edificios ou intalacións de toda clase. En ningún caso se entenderán como tales as parcelacións urbanísticas, os muros de contención, as intervencións en edificios declarados bens de interés cultural ou catalogados e os grandes movementos de terra, salvo que a Leis sectoriais o atribuian ao pleno.” SEGUNDO.–As atribucións delegadas teranse que exercer pola Xunta de Goberno nos termos e dentro dos límites desta delegación, non sendo susceptibles de ser delegadas en ningún outro órgano. No texto dos acordos adoptados pola Xunta de Goberno en virtude desta delegación, terase que facer constar esta circunstancia mediante a inclusión, na parte expositiva, do texto seguinte: «Considerando que a adopción deste acordo é competencia desta Xunta de Goberno en virtude das delegacións efectuadas polo alcalde deste Concello, mediante Decreto data 11 de xullo de 2011.» Os acordos que se adopten por delegación entenderanse ditados por esta Alcaldía como titular da competencia orixinaria, a quen se terá que manter informado o exercicio da delegación, e serán inmediatamente executivos e presuntamente lexítimos. TERCEIRO.–Comunicar esta resolución a todos os Concelleiros afectados e aos encargados dos diferentes Servizos Municipais, para o seu coñecemento e efectos. CUARTO.–Publicar esta resolución no Boletín Oficial da Provincia, en cumprimento do disposto polo artigo 44.2 do Real Decreto 2568/1986, de 28 de novembro, polo cal se aproba o Regulamento de organización, funcionamento e réxime xurídico das entidades locais. QUINTO.–Dar conta ao Pleno desta resolución na sesión extraordinaria que se convoque para dar cumprimento ao previsto polo artigo 38 do Regulamento de organización, funcionamento e réxime xurídico das entidades locais. Mándao e asina o Sr. alcalde, ante min, secretaria, aos únicos efectos de dar fe pública e recoñecemento de firma. O ALCALDE A SECRETARIA Don Ramón Vigo Sambade Rocío Hermida Cancela